Mestská časť Bratislava – Nové Mesto

Materiál na rokovanie
Miestneho zastupiteľstva
dňa 15. 4. 2014

SPRÁVA
o spôsobe vydávania a distribúcie časopisu obyvateľov mestskej časti
Bratislava - Nové Mesto Hlas Nového Mesta v roku 2014 
a čerpaní finančných prostriedkov v roku 2013
___________________________________________________________

Predkladá:							Správa obsahuje:
Mgr. Rudolf Kusý						1. Návrh uznesenia
starosta MČ Bratislava – Nové Mesto			2. Dôvodovú správu
3. Správu
4. Príloha 1 – Inzertné podmienky

Spracovateľ:							Stanovisko právnej skupiny:
Ing. Jana Škutková						- nie je potrebné
podpredsedníčka redakčnej rady		

Na rokovanie prizvať:					
spracovateľa							

Apríl 2014

Návrh uznesenia

Miestne zastupiteľstvo 
schvaľuje

Správu o spôsobe vydávania a distribúcie časopisu obyvateľov mestskej časti
Bratislava - Nové Mesto Hlas Nového Mesta v roku 2014 a čerpaní finančných prostriedkov v roku 2013

-	s pripomienkami

-	bez pripomienok

Dôvodová správa

Správa o spôsobe vydávania a distribúcie časopisu obyvateľov mestskej časti
Bratislava - Nové Mesto Hlas Nového Mesta v roku 2014 je predkladaná v súlade s Vecným plánom zasadnutí Miestnej rady Mestskej časti Bratislava – Nové Mesto, Miestneho zastupiteľstva Bratislava – Nové Mesto na rok 2014.

Materiál bol prerokovaný v Miestnej rade dňa 25. 3. 2014. 
Miestna rada odporučila Miestnemu zastupiteľstvu správu schváliť.

Správa o spôsobe vydávania a distribúcie časopisu obyvateľov mestskej časti Bratislava - Nové Mesto Hlas Nového Mesta v roku 2014 a čerpaní finančných prostriedkov v roku 2013 

V porovnaní so správou o vydávaní a distribúcii časopisu Hlas Nového Mesta predloženou miestnej rade v marci 2013, neprišlo na pozíciách členov redakčnej rady k žiadnym personálnym zmenám. 

K 1. 1. 2014 pracuje redakčná rada Hlasu Nového mesta v nasledujúcom zložení:

Predseda:		Mgr. Rudolf Kusý
Podpredseda: 	Ing. Jana Škutková
Šéfredaktor:		Vladimír Margolien
Tajomník:		Mgr. Ján Borčin
Členovia:		Ing. arch. Otto Novitzký
			Ing. Branislav Feješ
			JUDr. Tomáš Korček
Mgr. Marek Tettinger

Výber dodávateľov
V priebehu roka 2013 boli opätovne realizované verejné obstarávania dodávateľov jednotlivých služieb. Počas celého roka 2013 bol dodávateľom grafického spracovania Martin Lovás, na základe výsledkov verejného obstarávania v januári 2014 sa novým dodávateľom grafických prác stala spoločnosť inspace s.r.o. Dodávateľom redakčného spracovania je naďalej Ing. Jana Škutková (na základe výsledkov verejného obstarávania v júli 2012). V priebehu roka 2013 postupne zabezpečovali tlač časopisu spoločnosti Weltprint s.r.o. a D&D International Slovakia s.r.o. Na základe verejného obstarávania uskutočneného vo februári 2014 tlačí marcové a aprílové číslo 2014 tlačiareň Ultra Print, s.r.o. Finálny dodávateľ tlače do konca roka 2014 bude vybraný elektronickou aukciou, ktorá ku dňu predloženia správy ešte nie je zrealizovaná.

Formát, rozsah a periodicita
Mesačná periodicita časopisu zostáva zachovaná, plánovaný pravidelný rozsah čísla je 20 strán, pričom číslo 1-2 a číslo 7-8 vychádzajú ako dvojčísla o rozsahu 24 strán. 
V roku 2013 sa vzhľadom na vysoký dosiahnutý objem inzercie pristúpilo k zvýšeniu počtu strán na 24 aj v čísle 12/2013. Pridaný počet strán vyplýva z úsilia zachovať priemerný rozsah publicistických príspevkov. V prípade, že inzercia presiahne 4 strany, sú náklady na tlač plne pokryté z príjmov a  počet strán je možné zvýšiť bez negatívneho dopadu na ekonomickú situáciu. Podobný postup predpokladáme aj v roku 2014.

Obsahové zameranie
Členovia redakčnej rady spolupracujú na príprave obsahu jednotlivých vydaní. Na pravidelnom mesačnom zasadnutí schvaľujú obsahovú náplň budúceho čísla, prediskutujú návrhy a prípadnú korešpondenciu od obyvateľov adresovanú redakcii, dohodnú sa na zaradení príspevkov. Účelom časopisu je mapovanie diania v mestskej časti, informovanie o dôležitých skutočnostiach súvisiacich s prácou  miestneho úradu a zastupiteľstva, poskytovanie informácií o životnom prostredí. Súčasťou obsahu časopisu je osveta v oblasti histórie bratislavského Nového Mesta, jeho architektúry, prírody a z toho vyplývajúca podpora cestovného ruchu na území mestskej časti. Časopis je dôležitým nástrojom komunikácie samosprávy s obyvateľmi, napomáha ich zapojeniu do správy vecí verejných a prispieva k porozumeniu a riešeniu problémov.

Autorské honoráre
Členovia redakčnej rady publikujú vlastné príspevky ako aj fotografický materiál bez nároku na honorár, rovnako sa autorský honorár nepriznáva pracovníkom miestneho úradu ani poslancom miestneho zastupiteľstva.
Príspevky externých žurnalistov sú honorované len po predchádzajúcej dohode o spracovaní konkrétnej témy. Honorár externého autora sa pohybuje v rozpätí 8 - 12 eur/normostrana. Honorár na hornej hranici sadzby sa priznáva v prípade náročnejších textov, odborných článkov, reportáží s potrebou osobného stretnutia alebo zabezpečenia fotodokumentácie. 

Náklad a distribúcia
Náklad časopisu v roku 2013 predstavoval 23 200 kusov a rovnaký predpokladáme v roku 2014. Distribúcia je zabezpečená prostredníctvom Slovenskej pošty, a.s., s doručením na adresu všetkých obyvateľov mestskej časti. Tajomník redakčnej rady Mgr. Ján Borčin pravidelne vyhodnocuje úroveň distribúcie a rokovaním s predstaviteľmi pošty zabezpečuje nápravu prípadných výpadkov v roznášaní časopisu. Napriek tomu, že občasné sťažnosti obyvateľov na nedoručenie Hlasu sa občas vyskytujú, môžeme skonštatovať, že riešenie reklamácií sa vďaka pružnejšiemu prístupu vedenia Slovenskej pošty a.s. zlepšuje. 

Inzertné podmienky
Cena inzercie za jednu časopiseckú stranu zostala zachovaná (1100 eur), ceny menších formátov sú motivačne prispôsobené tak, aby súčet cien dvoch polovičných formátov bol vyšší, než cena celého formátu. Príplatky sú stanovené vo výške 50% za požadované umiestnenie inzerátu na vnútornej strane obálky a 100% za uverejnenie inzercie na zadnej strane obálky. 
Pre obyvateľov je k dispozícii priestor na riadkovú inzerciu za symbolickú cenu.
Cenník, formáty a podmienky inzercie tvoria prílohu 1 tohto materiálu.

Prehľad o čerpaní finančných prostriedkov a príjmoch v roku 2013

Počet časopiseckých strán počas roka 2013: 		212   strán
Priemerný rozsah jedného čísla:				  21,2 strany
Navýšenie oproti plánovanému rozsahu		               4 strany

Súhrnné ročné náklady v roku 2013

Spracovanie textov, výber fotografií, koordinácia		 
dodávateľov a celkové redakčné zabezpečenie		18 480,00 eur	
Jazyková úprava			     	   	    	     900,00 eur
Grafické spracovanie		 	 	 	 	  3 286,00 eur
Náklady na tlač						40 445,28 eur___

Náklady na vydávanie časopisu v roku 2013:	           63 111,28 eur

Príjmy z inzercie:						35 432,50 eur

Skutočné náklady pre mestskú časť:			27 678,78 eur

Distribúcia časopisu Hlas Nového Mesta je zabezpečená prostredníctvom Slovenskej pošty a.s. a náklady v roku 2013 predstavovali 7234,92 eur. 

V roku 2014 predpokladáme produkčné náklady vo výške 57 545 eur (z toho očakávané náklady vo výške 35 750 eur za tlač, 18 480 eur za redakčnú prácu a 900 eur za jazykovú úpravu, 2415 eur za grafické práce) a distribučné náklady vo výške 7245 eur. 
Objem inzercie očakávame vo výške 35 000 eur.

Plán na rok 2014 počíta s vydaním 10 čísel, z toho 8 krát 20 stranové vydanie a 2 krát 24 stranové vydanie (dvojčíslo 1-2 a 7-8).

Príloha 1:	Inzertné podmienky

Náklad: 			23 200 kusov
Distribúcia: 			do všetkých poštových schránok Bratislava - Nové Mesto

Platobné podmienky:
Úhrada za inzerciu v mesačníku Hlas Nového Mesta sa požaduje vopred, pred grafickým spracovaním čísla. 
Úhrada za inzerciu je realizovaná formou zálohovej faktúry s lehotou splatnosti najneskôr 
v termíne dodania podkladov inzercie, tak ako je uvedené v pláne vydávania. 
V prípade neskorších objednávok, ktoré je ešte možné zahrnúť do čísla, je potrebné individuálne odsúhlasenie termínu.
Po tomto termíne storno poplatok vo výške 100%.
Pri dlhodobej dohode sú možné čiastkové úhrady (platba pred uverejnením vopred).

V prípade nevhodného obsahu, alebo nevhodných podkladov si redakcia vyhradzuje právo inzerciu neprijať. Redakcia nenesie zodpovednosť za nekvalitnú reprodukciu z dôvodu nižšieho ako požadovaného rozlíšenia, iných než požadovaných alebo nekvalitných podkladov dodaných pre tlač.

Cenník inzercie:

Riadková inzercia
- občianska inzercia 					3,00 € / 50 znakov (aj začatých)
- fyzické osoby - SZČO a právnické osoby         	3,50 € / 50 znakov (aj začatých)

Plošná inzercia:

•	Vo vnútri časopisu:
A4     		1100 €
½ A4   	605 €
1/3 A4		405 €
1/6 A4		223 €
¼ A4   	335 €
1/8 A4		185 €
1/16 A4		100 €
1 cm2  		2,5 €

•	Príplatok za 2. a 3. stranu obálky
alebo požadované umiestnenie		50%

•	Za zadnú stranu obálky			100%

Zľavy poskytované v plošnej inzercii:

Uplatniť je možné vždy len jeden druh zľavy – opakovanie alebo objem.
Všetky ceny sú uvedené bez DPH.

Za finančný objem:
Za finančný objem v jednom roku pre jedného klienta. Zľava bude priznaná v rámci posledného uverejnenia/uverejnení inzercie.
-	od 2000 eur			10 %
-	od 3500 eur			15 %
-	od 5000 eur 			20 %

Zľavy za opakovanie
Podmienkou je rovnaký formát, jeden klient a jedna objednávka zadaná vopred. U mediálnej agentúry je podmienkou priznania zľavy za opakovanie inzercia pre rovnakého klienta.
Minimálne 3 opakovania		10 %
Minimálne 6 opakovaní		15 %
Minimálne 9 opakovaní		20 %

Zľava sa poskytne za opakované uverejnenie v priebehu 12 po sebe nasledujúcich kalendárnych mesiacov.